en eo id en ms eo id ms id id ms id ms ms id id en en ms hbs_lat ms id ms id id id id ms id tl en id en id ms ms id id en id id id id ms id id ms ms id ms en ms en ms id ms id id id en ms id id id en en en en id en en tr en en ms en en en id id ms tl en ms uz cs da da cs fy sv sv en cs da da en ms ms hu oc cs fy cs fr sv sv de cs da da da cs fr id id id id id en id id id id ms id id id
Setiap hari adalah hari untuk belajar. Guru ada di mana-mana. Lihat, pelajari dan amalkan.
Awal tahun dahulu saya pernah menulis tentang proses untuk menukar sekolah menengah. Saya lihat entri itulah yang paling banyak hit. Ramai rupanya orang yang ingin membuat proses pertukaran sekolah. Maklum sahaja kita mempunyai seramai 5 juta pelajar di seluruh Malaysia, baik di sekolah rendah mahu pun di sekolah menengah. Namun, bagi saya proses menukar sekolah menengah lebih rumit, tidak seperti sekolah rendah yang agak mudah. Saya kongsikan di sini bagaimana menguruskan pertukaran sekolah rendah pula kerana hal ini saya alami sendiri.
Paling penting, sebelum mengisi borang pertukaran sekolah anda perlulah tahu sekolah mana yang mahu dipilih. Pertimbangkan sebijak-bijaknya dan selidiklah sekolah yang paling sesuai untuk anak anda. Saya memilih berdasarkan jarak yang dekat dengan rumah dan prestasi sekolah tersebut. Saya hanya memilih satu sekolah sahaja walaupun anda dibenarkan membuat 3 pilihan dalam borang pertukaran sekolah. Ini kerana saya hanya mahukan sekolah tersebut dan saya akan pastikan anak saya dapat memasuki sekolah tersebut walau apa cara sekali pun. Ingat, anda perlu berusaha sedaya upaya untuk memastikan apa yang dicita-citakan tercapai. Jangan patah semangat dan  carilah jalan dan mohon daripada Allah SWT supaya dipermudahkan urusan. Bak kata pepatah, di mana ada kemahuan, di situ ada jalan. Hendak seribu daya, tidak hendak seribu dalih. Jika anda benar-benar mahu, maka Allah SWT akan tunjukkan jalannya.
Kebetulan sekolah yang dipilih memang tersangat dekat, hanya perlu berjalan kaki sahaja, sampailah ke pintu belakang. Dan kebetulan sekali lagi, sekolah itu bertaraf SBT (Sekolah Berprestasi Tinggi). Memang saya pernah dengar bahawa sekolah ini telah penuh dan sukar untuk memasukinya. Untuk makluman, SBT mengehadkan hanya 30 murid dalam satu kelas. Saya sudah maklum tentang hal itu, tetapi saya tetap mahukan anak saya bersekolah di situ.
Perkara pertama yang perlu dibuat ialah menyerahkan borang tersebut ke PPD. Urusan agak mudah kerana sekolah lama dan sekolah baharu berada bawah pentadbiran PPD yang sama. (Alhamdulillah, sekali ini saya tidak sesat kerana pernah ke PPD sebelum ini.. kan itu hikmahnya!). Namun apabila disemak oleh PPD, sekolah yang dipohon telah penuh. Saya perlu mendapatkan sokongan Guru Besar  sekolah baharu untuk membolehkan permohonan saya diluluskan. Ketika saya menelefon sekolah baharu, PK HEM yang menguruskan pertukaran sekolah tidak dapat menerima permohonan saya atas alasan kelas telah penuh. Namun saya tidak berputus asa, saya cuba menemui Guru Besar untuk mendapatkan tempat. Mereka meneliti laporan pelajaran anak saya dan berpuas hati dengan pencapaian gred A. Nasihat saya, bawalah apa sahaja laporan sekolah, sijil-sijil anak untuk dipertimbangkan. Jika anak anda ada potensi mengharumkan nama sekolah, pastinya ada tempat untuknya di situ. Atas perbincangan, anak saya diterima masuk dengan syarat saya juga memberi sumbangan kepada sekolah dengan menjadi anggota PIBG sekolah tersebut. Itu memang bukan satu masalah kerana saya juga anggota PIBG sekolah. (Tip di sini: jangan  kedekut beri sumbangan kepada sekolah! Barulah orang akan nampak anda). Alhamdulillah, Guru Besar meluluskan permohonan saya dan saya terus ke PPD untuk menyerahkan borang tersebut. PPD menandatangani borang-borang tersebut dan setiap borang perlu dihantar ke sekolah-sekolah terlibat untuk rekod. Saya juga diminta menulis rekod anak ke dalam 'Buku Besar' sekolah baharu, bermakna anak telah didaftarkan ke sekolah baharu.
Sebenarnya, jika tidak kerana sekolah baharu yang dipilih telah penuh, urusan pertukaran antara sekolah bawah PPD yang sama sangat mudah. Mungkin dalam satu hari sahaja boleh selesai. Tahun depan bermulalah tugas saya sebagai AJK PIBG sekolah rendah pula .. :)
Psst:  bagi mereka yang ingin merujuk proses pertukaran sekolah menengah, sila klik di sini.
Dicatat oleh Unknown di 11:09 PG 35 ulasan:
E-melkan IniBlogThis!Kongsi ke TwitterKongsi ke FacebookKongsi ke Pinterest
Selasa, 2 September 2014
Cara Menyunting Buku Bergambar Kanak-kanak
Entri kali ini mungkin dinanti-nantikan oleh mereka yang berminat dalam dunia penerbitan buku bergambar kanak-kanak. Suka saya mengumumkan bahawa buat julung kalinya Majlis Buku Kanak-kanak dan Remaja Malaysia (MBBY) akan mengadakan Kursus Penyuntingan Buku Bergambar Kanak-kanak. Mengapa kursus seumpama ini penting?
Pernahkah anda, ketika membaca atau membacakan buku cerita bergambar kepada anak-anak atau adik-adik, merasakan sangat mudah untuk membuat buku itu? Jika buku yang dibaca memberi kesan, anak atau adik anda suka membaca berkali-kali atau minta dibacakan buku yang sama sekali lagi, pastilah ada sesuatu pada buku itu, sama ada ceritanya atau ilustrasinya yang menarik perhatian. Mungkin juga gaya penceritaan anda yang mengesankan, siapa tahu!
Buku ini nampak mudah. Tetapi  penulis telah diminta membuat pembetulan storyboard-nya berkali-kali supaya ada cerita yang memberi kesan di hati kanak-kanak.
Menghasilkan buku cerita kanak-kanak nampak mudah, teksnya sedikit dan banyak gambar. Hakikat sebenarnya bukanlah semudah yang disangkakan. Banyak aspek yang perlu diambil berat. Jika mahu buku diterima di peringkat antarabangsa, menyediakannya juga perlulah dengan teliti. Banyak perkara tersirat yang tidak nampak dek mata kasar perlu diberi perhatian semasa menyunting buku kanak-kanak. Pemilihan bahasa, ilustrasi, font, design ... semuanya ada sebab dan musababnya. Bukan sekadar main letak atau agak-agak sahaja. Juga, bukan setakat tiru meniru dari buku yang diterbitkan di Amerika, Jepun atau Iran. Karyawan mereka memang terkenal dengan penerbitan buku kanak-kanak tetapi tidak semestinya buku mereka boleh dijadikan sebagai acuan kandungan kita.
Jika anda seorang penggiat dalam penerbitan buku kanak-kanak, datanglah ke kursus ini. Anda tidak perlu khuatir kerana para pembimbing adalah mereka yang sangat berpengalaman dalam penghasilan buku kanak-kanak dan banyak kali dijemput menjadi juri dalam pemilihan buku kanak-kanak peringkat antarabangsa. Saya sertakan di sini flyers untuk anda baca dan buat keputusan segera. Tempat terhad kepada 20 peserta sahaja.
Dicatat oleh Unknown di 10:10 PG 2 ulasan:
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Alumni Kelas Asas Blog
Panduan Untuk Kediaman Idaman
Panduan Bisnes Online & Khidmat Pelanggan
2 tahun yang lalu
Panduan Makanan Sihat dan Selamat
Kisah Imani warded 3 hari
4 tahun yang lalu
PANDUAN KEWANGAN UNTUK SURI RUMAH
Antologi Cerpen Kelip-Kelip Kusangka Api - Dia Yang Manis Tunggu Di Jendela (Noor Suraya)
4 tahun yang lalu
Panduan Matematik Untuk Kanak-kanak
Catatan perjalanan bersama Projek STG
6 tahun yang lalu
Info Kesihatan & Kecantikan
9 tahun yang lalu
Lihat profil lengkap saya
Cara Tukar Sekolah Rendah
Text: Rozida Ismail Gambar: Dari carian google Awal tahun dahulu saya pernah menulis tentang proses untuk menukar sekolah menengah. Saya ...
Cara Menguruskan Pertukaran Sekolah
Teks: Rozida Ismail Pengalaman ini mungkin berguna bagi ibu bapa yang hendak mendaftarkan anaknya untuk memasuki sekolah menengah. Sebelum...
Prosedur Mendapatkan Rawatan di Hospital Kerajaan
Teks: Rozida Ismail Jika anda mahu berurusan dengan hospital kerajaan, fikir dahulu banyak kali kerana anda perlu memperuntukkan sekurang...
SOHO DIRECTORI (RUANG PENGIKLANAN ONLINE)
Pelbagai produk dan perkhidmatan ditawarkan dan diiklankan di ruangan ini. Mahu mengiklankan produk / perkhidmatan anda seperti ini, hubungi saya di email : ratubestari@yahoo.com atau sms/whatsapp 0166756050, atau pm di facebook.
AKADEMI BEKERJA DARI RUMAH
Sertai kami di Akademi ini untuk mempelajari asas membina blog penulisan dan bisnes. Terbuka kepada semua yang mahu mempunyai blog dan menjana pendapatan. Sertai kami, pendaftaran sedang berlangsung. Hubungi saya di email : ratubestari@yahoo.com. sms/whatsapp : 0166756050
Klik Sini Juga ...
This form powered by Freedback
Bengkel penulisan kreatif (4)
Cara Tukar Sekolah Rendah
Cara Menyunting Buku Bergambar Kanak-kanak
Alumni Penulis dari Rumah
Hidup Ceria Dan Bermakna
2 bulan yang lalu
~Sebuah Travelog Suri Hebat~
Bengkel Asas Mobile Facial
3 tahun yang lalu
7 tahun yang lalu
Dunia Seni Jahitan Kreatif
[ TIPS DAN PANDUAN ANDA YANG BARU INGIN BELAJAR MENJAHIT ]
8 tahun yang lalu
Segala yang dipaparkan di sini adalah catatan peribadi. Tema Mistik Bhd.. Dikuasakan oleh Blogger.